**KUTSESTANDARD**

**Kosmeetik, tase 5**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Kosmeetik, tase 5* | *5* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Kosmeetiku töö on kliendi esteetilise välimuse parendamine, arvestades tema soove, vajadusi ja võimalusi. Kosmeetik vastutab isiklikult tehtud töö tulemuse eest, vajaduse korral juhendab kaastöötajaid. Kosmeetiku tööülesanneteks on näohooldus ja (d)epilatsioon, lisaks võib ta teha käte, jalgade ja kehahooldust ning jumestust. Kosmeetik nõustab klienti temale sobivate hoolduste ja kosmeetikavahendite valikul ning kasutamisel, ta soovitab kliendile hooldusvahendeid kodus kasutamiseks vastavalt salongis tehtud hooldusele. Kosmeetiku töö eeldab eri protseduuride tegemiseks vajaliku aparatuuri tundmist ning selle kasutusoskust, sihipärast ja loomingulist töösse suhtumist ning head suhtlemisoskust. Kosmeetiku töös on oluline pidev enesetäiendamine. Kosmeetik on kursis trendidega ning oskab soovitada kosmeetilisi protseduure lähtuvalt kliendi individuaalsusest ja naha vajadustest.Valdavalt töötab kosmeetik istudes ja sundasendis. Tööaeg on paindlik, töötatakse sageli ka puhkepäevadel ja erinevates töökeskkondades. Kosmeetik puutub oma töös kokku mitmesuguste allergeenide ja haigustekitajatega. Töö eeldab suhtlemist väga erineva psühhosotsiaalse taustaga klientidega. Kosmeetik kasutab oma töös professionaalseid kosmeetikasarju, näo-, keha- ja jalgade hooldusaparaate, tange, viile, poorilusikat, pintsette, spaatleid, pintsleid, kausse, jalavanni, ühekordseid abi- ja isikukaitsevahendeid ning desinfektsiooni- ja sterilisatsiooniaparaate. |
| **A.2. Tööosad** |
| **Kohustuslikud tööosad**A.2.1. Töökoha ja enda ettevalmistamineA.2.2. KlienditeenindusA.2.3. NäohooldusA.2.4. Näo- ja kehakarvade eemaldamine vaha või suhkrupasta meetodilA.2.5. JumestamineA.2.6. Ettevõtlus |
| **Valitavad tööosad** |
| A.2.7. Käte ja jalgade hooldusA.2.8. Kehahooldus |
| **A.3. Kutsealane ettevalmistus** |
| Kosmeetikul on keskharidus ja tal on läbitud erialane kutseõpe. |
| **A.4. Enamlevinud ametinimetused** |
| Kosmeetik |
| **A.5. Regulatsioonid kutsealal tegutsemiseks** |
| Regulatsioon puudub. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvabOskus omandada uute seadmetega kaasnevad töövõtted. Innovaatilised turundusoskused. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kosmeetik, tase 5, kutse koosneb üldoskustest ning kohustuslikest ja valitavatest kompetentsidest. Kutse taotlemisel on nõutav üldoskuste (B.2) ning kohustuslike kompetentside (B.3.1−B.3.6) ja kutset läbivate kompetentside (B.3.9) tõendamine. Valitavatest kompetentsidest (B.3.7−B.3.8) tuleb tõendada vähemalt üks kompetents. |
| **Kvalifikatsiooninõuded kutse taotlemisel ja kutse taastõendamisel** |
| Kutse taotlemisel* 1. Keskharidus
	2. Erialase kutseõppe läbimine või erialaste täiendkoolituste läbimine ja töökogemus

Kutse taastõendamisel1. Kutse kehtivusaja lõpust ei ole möödas rohkem kui 1 aasta
2. Töökogemus kosmeetikuna vähemalt 5 aastat
3. Erialaste täiendkoolituste läbimine
 |

|  |
| --- |
| **B.2. Kosmeetik, tase 5,****üldoskused**  |
| 1. Kasutab töös eesti keelt tasemel B1 ning vähemalt ühte Eestis enam kasutatavat võõrkeelt tasemel A2 (lisa 1 – keelte oskustasemete kirjeldused).
2. Kasutab arvutit algtasemel (lisa 2 – digipädevuste enesehindamisskaala).
3. Järgib tööd tehes asjakohaseid juhiseid, nõudeid, eeskirju, õigusakte, standardeid jmt.
4. Järgib töötervishoiu, -ohutuse ja hügieeninõudeid, kasutab ergonoomilisi töövahendeid ja töövõtteid.
5. Juhindub oma töös ja kutsealases tegevuses üldtunnustatud eetikanõuetest.
6. Maandab tööstressi ja pingeid.
7. Käitub tööülesandeid täites viisakalt, ausalt, õiglaselt ja erapooletult.
8. Lahendab probleeme, leides sobivaima lahendusviisi.
9. Hoiab delikaatseid, tundlikke ja salastatud andmeid turvaliselt.
10. Eristab fakte hinnangutest, suhtub saadud tagasisidesse rahulikult ning võimaluse korral arvestab tagasisidega edasises tegevuses, et täiendada oma teadmisi ja lihvida oskusi.
11. Loob ja hoiab kolleegide vahelisi meeldivaid ja koostööd soodustavaid suhteid.
12. Hoolitseb meeskonnas heade suhete säilimise eest.
13. Osaleb aktiivselt meeskonnatöös, käitub usaldusväärselt ning jagab kolleegidega asjakohast teavet.
14. Järgib jäätmekäitluse nõudeid, arvestades inimeste ja keskkonnaga enda ümber.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Töökoha ja enda ettevalmistamine** | **EKR tase 5** |
| Tegevusnäitajad1. Valmistab ennast tööks ette, kasutades sobivaid tööriideid ja -jalatseid.
2. Valmistab ette oma töökoha, varustades selle vajalike töövahendite, aparatuuri ja toodetega.
3. Tagab tööks vajalike toodete ja vahendite olemasolu ja jälgib säilivustähtaegu.
4. Tagab aseptika- ja antiseptikareeglite täitmise, desinfitseerimisvahendite ja steriliseerimisvahendite olemasolu ning jälgib säilivustähtaegu.
5. Hoiab oma töökoha korras; peseb, kuivatab, desinfitseerib ja steriliseerib töövahendid ning säilitab neid, järgides tervisekaitsenõudeid.
 |
| **B.3.2. Klienditeenindus** | **EKR tase 5** |
| Tegevusnäitajad1. Arvestab suhtlemisel kliendi soo, ea, intellektuaalsete, tervislike jm võimete, eelistuste, vajaduste, kultuurilise tausta, suhtlusvahendi iseärasuste jmt-ga.
2. Kaitseb kliendi privaatseid andmeid ja nende konfidentsiaalsust.
3. Säilitab keerukates teenindusolukordades rahu ja kannatlikkuse ega kaota enesekontrolli. Kontrollib oma kehakeelt.
4. Tuleb toime ärritunud või hirmunud inimestega, arvestab nende tunnetega ning püüab neid rahustada, toetada ja juhendada.
5. Loob positiivse esmamulje, privaatse, turvalise, eelarvamustevaba ja mugava õhkkonna.
6. Austab kliendi isiklikku ruumi.
7. Kuulab tähelepanelikult kliendi soove ja ootusi teenuse osas.
8. Tutvustab pakutavaid teenuseid ja tooteid, vastab küsimustele arusaadavalt.
9. Täidab kliendikaardi.
10. Nõustab klienti hoolduste valikul toetavalt ja professionaalselt.
11. Annab kliendile ülevaate hoolduse käigust ning küsib kliendi rahulolu ja enesetunde kohta.
12. Soovitab kliendile hooldustooteid koduseks nahahoolduseks arvestades kliendi eripäraga ning pakub võimaluse järgmiseks hoolduseks.
 |
| **B.3.3. Näohooldus** | **EKR tase 5** |
| Tegevusnäitajad1. Konsulteerib klienti, selgitab välja tema ootused ja igapäevase koduhoolduse rutiini.
2. Puhastab näonaha, kaela ja dekoltee, kasutades sobivaid tooteid.
3. Analüüsib näo-, kaela- ja dekolteenahka, selgitab välja näonaha tüübi, näidustused ja vastunäidustused; vajaduse korral (nt akne, põletik, muutused sünnimärkides) suunab kliendi nahaarsti konsultatsioonile, kasutades teadmisi inimese anatoomiast ja füsioloogiast, dermatoloogiast ja mikrobioloogiast. Valib välja sobivad hooldustooted ja hoolduse.
4. Koorib näonaha, kaela ja dekoltee vastavalt nahatüübile, kasutades sobivaid tooteid ja näohooldusaparaate.
5. Teostab näonaha mehaanilise puhastuse manuaalselt (sõrmedega) ja kasutab näohooldusaparaate (auruti, ultrahelispaatel, desinkrustatsioon). Vajadusel kasutab abivahendeid: poorilusikat, ühekordseid nõelu.
6. Hooldab näonahka, kasutades sobivaid happeid, seerumeid, maske ja kreeme vastavalt näonaha tüübile ning hoolduse eesmärgile.
7. Masseerib nägu, kaela, dekolteed ja õlavöödet vastavalt näidustustele, kasutades erinevaid massaažitehnikaid.
8. Valib ja segab kliendile sobiva värvitooni ripsmete ja kulmude värvimiseks; värvib keemiliselt ripsmed ja kulmud, kasutades sobivaid töövõtteid, vahendeid ja tootekogust; puhastab nahalt värvijäägid, kasutades sobivat värvieemaldajat. Korrigeerib ja kujundab kulmud vastavalt näokujule ja kliendi soovile, kasutades erinevaid tehnikaid.
9. Teeb näo erihooldusi (nt toniseerib, niisutab, pinguldab), kasutades seerumeid, maske ja erinevaid professionaalseid näohooldusaparaate (nt mikrodermabrasioon, RF-*lifting*, mesoporatsioon, ultraheli, ionoforees).
10. Teeb päevajumestuse, lähtudes kliendi soovidest ja näo kujust.
 |
| TeadmisedMassaaži näidustused ja vastunäidustused; aparatuuri toimemehhanismid |
| **B.3.4. Näo- ja kehakarvade eemaldamine vaha või suhkrupasta meetodil** | **EKR tase 5** |
| Tegevusnäitajad1. Hindab nahka visuaalselt, selgitab välja näidustused ja vastunäidustused.
2. Valmistab naha ette karvade eemalduseks; eemaldab karvad, kasutades sobivaid vahendeid, tooteid ja töövõtteid; puhastab naha vaha- või suhkrupastajääkidest ja kasutab järelhooldustooteid.
3. Annab juhiseid (d)epilatsiooni järgseks järelhoolduseks.
4. Desinfitseerib töövahendid.
 |
| TeadmisedNahahaigused ja seisundid käsitletavas piirkonnas; karva ehitus, karva kasvutsüklid; õiged töövõtted vastavalt kasutatavatele toodetele |
| **B.3.5. Jumestamine** | **EKR tase 5** |
| Tegevusnäitajad1. Hindab nahka visuaalselt, selgitab välja näidustused ja vastunäidustused.
2. Valib sobivad meigitooted ja toonid.
3. Teeb päevameigi, kasutades sobivaid töövahendeid ja -võtteid, arvestades kliendi soovide ja näokujuga.
4. Desinfitseerib töövahendid.
 |
| **B.3.6. Ettevõtlus** | **EKR tase 5** |
| Tegevusnäitajad1. Hindab tegutsemise eesmärgist lähtuvalt ettevõtluse võimalusi; valib sobiva ettevõtlusvormi; korraldab oma tegevust, arvestades kutsealast teavet ja õigusakte ning lähtudes väikeettevõtluse põhitõdedest.
2. Kujundab teenuste hinnad, lähtudes hinnakujunduse põhimõtetest, tegevuskuludest ja turusituatsioonist; koostab salongi eelarve, arvestades kulusid (nt maksud) ja tulusid; jälgib eelarve täitmist.
3. Planeerib ja koordineerib meeskonna, töötajate või õpilaste rühma tegevusi.
4. Organiseerib vajalike töö- ja kulumaterjalide hankimise.
5. Haldab kliendibaasi, järgides seadusi.
6. Planeerib müügikampaaniad ja turundustegevused, lähtudes salongi kontseptsioonist; koostab püsikliendiprogramme.
7. Planeerib tööaja ja koostab töögraafikuid.
8. Jälgib klientidega suhtlemist, nende tagasisidet ja rahulolu.
 |

**VALITAVAD KOMPETENTSID**

|  |  |
| --- | --- |
| **B.3.7. Käte ja jalgade hooldus** | **EKR tase 5** |
| Tegevusnäitajad1. Valmistab kliendi käte ja jalgade hoolduseks ette: hindab ja analüüsib käte ja jalgade naha ja küünte seisukorda, hindab visuaalselt jalgade ehituses esinevaid muutusi, selgitab välja näidustused ja vastunäidustused, vajaduse korral (nt muutused sünnimärkides, naha ja küünte seenhaigused, veenilaiendid, nahahaavandid, põletikud) suunab kliendi nahaarsti konsultatsioonile.
2. Planeerib tööjärjekorra vastavalt valitud hooldusele.
3. Viilib ja kujundab vastavalt kliendi soovile küüned, korrastab küünenahad ja eemaldab jalgade nahapaksendid, kasutades sobivaid töövahendeid (viil, küüne- ja, küünenehatangid, skalpell, raspel, pediküüripuur), tehnikaid ja tooteid ning tagades esteetilise lõpptulemuse.
4. Masseerib käsi ja jalgu vastavalt näidustustele, kasutades klassikalise massaaži võtteid ja sobivaid tooteid.
5. Koorib ja kreemitab nahka, kasutades sobivaid tooteid; teeb parafiinihooldust sooja ja külma parafiiniga ning maske.
6. Lakib küüned vastavalt kliendi soovile, kasutades klassikalist ja geellakki.
 |
| **B.3.8. Kehahooldus** | **EKR tase 5** |
| Tegevusnäitajad1. Valmistab kliendi kehahoolduseks ette; määrab kehatüübi; hindab nahka visuaalselt ja palpeerides; selgitab välja näidustused ja vastunäidustused, vajaduse korral (nt muutused sünnimärkides, naha ja küünte seenhaigus, veenilaiendid, nahahaavandid, põletik ja akne) suunab kliendi nahaarsti konsultatsioonile.
2. Planeerib hoolduse, arvestades kliendi soove, vajadusi, näidustusi ja vastunäidustusi.
3. Puhastab, koorib, pinguldab, niisutab nahka, teeb mähiseid ja maske ning lõõgastab lihaseid vastavalt hooldusele, kasutades selleks sobivaid töövahendeid ja -võtteid ning tooteid.
4. Teeb kliendile kehahoolduse probleemsesse piirkonda kasutades sobivaid massaažitehnikaid ning arvestades näidustusi ja vastunäidustusi.
5. Teeb klassikalist selja- ja üldmassaaži.
6. Soovitab kliendile tooteid koduseks kehahoolduseks, võttes arvesse näidustusi ja vastunäidustusi.
 |
| TeadmisedTselluliidi tüübid. Kehatüübid. Näidustused ja vastunäidustused hooldustele, massaažidele ja aparaatidele. |

**KUTSET LÄBIVAD KOMPETENTSID**

|  |  |
| --- | --- |
| **B.3.9. Kutset läbivad kompetentsid** | **EKR tase 5** |
| Tegevusnäitajad1. Järgib sotsiaalministri määrusest „Tervisekaitsenõuded ilu- ja isikuteenuste osutamisele“ tulenevaid nõudeid.
2. Nõustab ja toetab kolleege ülesannete täitmisel ning oskuste ja teadmiste omandamisel ja arendamisel.
3. Juhendab ametit või tööd õppivat inimest, kuidas rakendada õpitut tööelus, nt annab edasi oma kutsealaseid teadmisi ja oskusi, jälgib juhendatava tööd ning vajaduse korra selgitab ja korrigeerib töövõtteid.
4. Väljendab huvi ning kuulab tähelepanelikult kliendi soove ja ootusi teenusele, tutvustab pakutavaid tooteid ja teenuseid ning vastab küsimustele arusaadavalt.
5. Annab kliendile ülevaate hoolduse käigust ning tutvustab kliendile pakutavaid tooteid ja teenuseid ning vastab küsimustele arusaadavalt.
6. Loeb tooteinfot ja järgib töövahendite kasutusjuhendeid.
7. Soovitab kliendile tooteid koduseks nahahoolduseks, võttes arvesse kliendi naha olukorda, näidustusi ja vastunäidustusi.
8. Kasutab ressursse säästvalt.
9. Annab vajaduse korral esmaabi.
 |
| TeadmisedAnatoomia alane terminoloogia eesti ja ladina keeles:skeletisüsteemi luud (kereluud, ala- ja ülajäsemete, randme-, kämbla- ja labajalaluud), liikumisaparaat, lülisammas; kolju- ja näoluud (eesti ja ladina keeles);lihased (skeletilihased) (eesti ja ladina keeles), pea lihased (suuümbruse lihased, silmaümbruse lihased, miimilised lihased (eesti ja ladina keeles), nina lihased (eesti ja ladina keeles), koljulaelihased (eesti ja ladina keeles);naha ehitus, nahakihid (eesti ja ladina keeles), naha tekised (küüned, karvad) (eesti ja ladina keeles); naha näärmed (rasunäärmed, higinäärmed) (eesti ja ladina keeles), küüne ehitus (eesti ja ladina keeles);naha- ja küünte haigused (eesti ja ladina keeles): seenhaigused, allergiad, ekseemid, lööbed, dermatiidid, akne, psoriaas, follikuliit.Terminoloogia eesti keeles:kudede klassifikatsioon (epiteelkude, side- e tugikude, lihaskude ja närvikude);veri, vereloome, vere vormelemendid (erütrotsüüt, trombotsüüt, leukotsüüt), vereplasma;endokriinsed ehk sisesekretsiooninäärmed (hüpofüüs, käbikeha, kilpnääre, kõrvalkilpnäärmed, tüümus, pankreas, neerupealsed, sugunäärmed).Füsioloogia alane terminoloogia eesti keeles:rakud ja koed (raku ehitus, ainevahetus, rakkude jagunemine (meioos, mitoos));südame ja veresoonte süsteem (süda, veresooned, lümfisooned), suur vereringe, väike kopsuvereringe, kapillaarid, veenid, lümfisüsteem;närvisüsteem (jaotus, ülesanded, refleksid), peaaju ja peaajunärvid, vegetatiivne närvisüsteem;naha talitlus, naha näärmed (rasunäärmed, higinäärmed); karvad, karva kasvu tsükkel;mikrobioloogia: bakterid, viirused, seened, parasiidid, infektsiooniõpetus, inimese mikrofloora, mikrobioom.Muud teadmised:Kosmeetiline keemia (INCI nimetused);antiseptika, isiklik hügieen, desinfitseerimine, steriliseerimine;aparaatide näidustused ja vastunäidustused. |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Stella Einsild-Lembra, Benecom OÜAnu Juurik, Jadee OÜPiret Kesküla, Profitest OÜLeelo Simisker, Eesti Kosmeetikute LiitAve Tislar, Fleur OÜ |
| 1. Kutsestandardi kinnitaja
 | Teeninduse kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni alates
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 5142 Iluteenindajad (v.a juuksurid) |
| 1. Viide Euroopa kvalifikatsiooniraamistikule (EQF)
 | 5 |
| **C.2. Kutse nimetus võõrkeeles** |
| Inglise keeles *Cosmetician* |
| Soome keeles *Kosmetologi* |
| Vene keeles *Косметолог* |
| **C.3. Lisad** |
| Lisa 1. Keelte oskustasemete kirjeldusedLisa 2. Digipädevuste enesehindamisskaala |